smcproject/ml-wiki-sentences huggingface dataset:
കേരളത്തിലെ രണ്ട് പ്രധാന പട്ടണങ്ങളായ പാലായ്ക്കും തൊടുപുഴയ്ക്കും ഇടയിൽ, മെയിൻ ഈസ്റ്റേൺ ഹൈവേയിൽ (സംസ്ഥാന പാത-8) ഇത് സ്ഥിതിചെയ്യുന്നു.
ഇത് കോട്ടയം ജില്ലയെ ഇടുക്കി ജില്ലാ ആസ്ഥാനമായ പൈനാവ്, ഇടുക്കി ജില്ലയുടെ വ്യാപാര കേന്ദ്രമായ തൊടുപുഴ എന്നീ രണ്ട് പട്ടണങ്ങളുമായി ബന്ധിപ്പിക്കുന്നു.
ഏറ്റവുമടുത്തുള്ള ഗ്രാമം ഉള്ളനാട് ആണ്.
കോട്ടയം ജില്ലാ ആസ്ഥാനത്ത് നിന്ന് 32 കിലോമീറ്റർ കിഴക്കോയി സ്ഥിതി ചെയ്യുന്ന ഇവിടേയ്ക്ക് ളാലത്തിൽ നിന്ന് 2 കിലോമീറ്റർ ദൂരമുണ്ട്.
മുത്തോലി, മേലുകാവ്, ഭരണങ്ങാനം, രാമപുരം, കാരൂർ, എന്നിവ കൊല്ലപ്പള്ളിയുടെ അടുത്തുള്ള ഗ്രാമങ്ങളാണ്.
കുരിശുംമൂട്
കേരളത്തിലെ കോട്ടയം ജില്ലയിൽ ചങ്ങനാശ്ശേരി നഗര പരിസരത്തുള്ള ഒരു ഗ്രാമമാണ് കുരിശുമൂട് .
ഇത് വാഴപ്പള്ളി ഗ്രാമപഞ്ചായത്തിനു കീഴിലുള്ള പ്രദേശമാണ്.
വലിയകുളം, ചെത്തിപ്പുഴ , കുന്നക്കാട്, ആനന്ദാശ്രമം, ഫാത്തിമാപുരം എന്നിവയാണ് കുരിശുമൂട് ഗ്രാമത്തിനു സമീപമുള്ള മറ്റ് പ്രദേശങ്ങൾ.
ചങ്ങനാശ്ശേരി റെയിൽവേ സ്റ്റേഷനാണ് ഗ്രാമത്തിന് ഏറ്റവും അടുത്തുള്ള റെയിൽവേ സ്റ്റേഷൻ.
പാലോട് ഇംഗ്ലീഷ് വിലാസം https://ml.wikipedia.org/wiki/Palode
തിരുവനന്തപുരം ജില്ലയിൽ പെരിങ്ങമ്മല നന്ദിയോട് പാങ്ങോട് എന്നീ പഞ്ചായത്തുകളിലായി സ്ഥിതി ചെയ്യുന്ന ഒരു ഗ്രാമമാണ്‌ പാലോട് .
തിരുവനന്തപുരത്ത് നിന്നും [./ Https://en.wikipedia.org/wiki/State_Highway_2_(Kerala) തിരുവനന്തപുരം-ചെങ്കോട്ട] റോഡിൽ എകദേശം 39 കി.
മി. സഞ്ചരിച്ചാൽ പാലോട് എത്താം.
പെരിങ്ങമ്മല, നന്ദിയോട്, പാങ്ങോട് ഗ്രാമപഞ്ചായത്തകളുടെ സംഗമസ്ഥാനമാണു ഈ ചെറൂഗ്രാമം.
ഇതിൻ്റെ ഒരു വശം വാമനപുരം നദിയും , മറുവശത്തൂടെ ചിറ്റാറും  ഒഴുകുന്നു.
തിരുവനന്തപുരത്തെ ഹിൽ സിറ്റി എന്നറിയപ്പെടുന്ന വിതുര യുടെ സമീപത്താണ് പാലോട്.
തിരുവനന്തപുരം ജില്ലയിലെ നെടുമങ്ങാട് താലൂക്കിൽ ഉൾപ്പെടുന്ന വാമനപുരം ബ്ലോക്കിലാണ്‌ പെരിങ്ങമ്മല പഞ്ചായത്തിലെ  പാലോട് സ്ഥിതിചെയ്യുന്നത്.
സ്ഥലനാമോൽ‌പത്തി
ഒരു കാലത്ത് പാലോട്ട് വലിയ ഒരു പാല മരം നിലനിന്നിരുന്നു.
പിന്നീട് ആ പാല മരം നിലം പൊത്തി.
പാലമൂട് മാത്രം നിലനിന്നു.
ജനങ്ങൾ പാലമൂട് എന്ന് വിളിക്കുവാൻ തുടങ്ങി.
അതു പറഞ്ഞു പറഞ്ഞു ലോപിച്ച് പാലോട് എന്നായി.
ഒരു കാലത്ത് ജില്ലയിലെ പ്രധാന ക്ഷീരമേഖലയായിരുന്നു പാലോട്.
പണ്ട്കാലങ്ങളിൽ പശുക്കളുടെ ആദ്യത്തെ കറവയിൽ നിന്നുമുള്ള പാൽ നദിയിൽ ഒഴുക്കുന്ന പതിവുണ്ടായിരുന്നു.
അങ്ങനെ പാലൊഴുകുന്ന പുഴയോടും ഗ്രാമം പാലോട് ആയി എന്ന അഭിപ്രായവും ഉണ്ട്.
കുടാതെ ഈ പ്രദേശത്ത് പകലും ഇരുൾ മൂടിയ സ്ഥലങ്ങൾ ഉണ്ടായിരുന്നു എന്നും ആയതിനാൽ ഇവിടെ പകൽ പോലും ഇരുട്ടിനെ പേടിച്ചു ഓടാൻ തുടങ്ങി അങ്ങനെ പകൽ ഓടി എന്ന് പറഞ്ഞു പാലോട് ആയി മാറി.
പാലോട് മേള
പാലോട് വർഷാവർഷവും പാലോട് മേള എന്ന പേരിൽ ഒരു കാർഷിക-വ്യവസായ-വിനോദസഞ്ചാര വരാഘോഷം  ഫെബ്രുവരിമാസം ഏഴാം തിയതി മുതൽ നടക്കാറുണ്ട്.
1963-ൽ വേലംവെട്ടി ജനാർദ്ദന പിള്ള കന്നുകാലി ചന്ത എന്ന പേരിൽ ആരംഭിച്ചതാണ് ഇന്നത്തെ ഈ മേള.
പാലോട്ടുള്ളവരുടെ ഉത്സവമാണു മേള.
കേന്ദ്ര, സംസ്ഥാന സ്ഥാപനങ്ങൾ ജവഹർലാൽ നെഹ്രു ട്രോപ്പിക്കൽ ബൊട്ടാണിക്ക് ഗാർഡൻ ആൻഡ്  റിസർച്ച് ഇൻസ്റ്റിറ്റ്യൂട്ട് ജവഹർലാൽ നെഹ്രു ട്രോപ്പിക്കൽ ബൊട്ടാണിക്ക് ഗാർഡൻ ആൻഡ് റിസർച്ച് ഇൻസ്റ്റിറ്റ്യൂട്ട് ദേശീയ എണ്ണപ്പന ഗവേഷണ കേന്ദ്രം ഭാരത് സ്കൌട്ട് ആൻഡ് ഗൈഡ്സ് സെന്റർ(കേരള സംസ്ഥാനം) വെറ്റിറിനറി ബയോളജിക്കൽ ഇൻസ്റ്റിറ്റ്യൂട്ട് ചീഫ് ഡിസീസ് ഇൻ വെസ്റ്റിഗേഷൻ ബനാന നഴ്സറി വിനോദ സഞ്ചാര കേന്ദ്രങ്ങൾ പൊന്മുടി (വിതുര വഴി ).
ബ്രൈമൂർ എസ്റ്റേറ്റ് മങ്കയം കുരിശടിയിലെ വെള്ളച്ചാട്ടങ്ങൾ.
ജവഹർലാൽ നെഹ്രു ട്രോപ്പിക്കൽ ബൊട്ടാണിക്ക് ഗാർഡൻ ആൻഡ് റിസർച്ച് ഇൻസ്റ്റിറ്റ്യൂട്ട് ബനാന നഴ്സറി ,  അഗ്രിഫാം
- ലോവർ മീന്മുട്ടി ഡാം - ലോവർ മീന്മുട്ടി ഹൈഡൽ ടൂറിസം അവലംബം ↑ {{ cite web }} : | first= missing | last= ( help ) CS1 maint: multiple names: authors list ( link ) ↑ ↑ JSTOR എന്ന സൈറ്റിൽ നിന്നും ↑ ↑ Palode എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സംസ്ഥാനപാത 2 (കേരളം) ഇംഗ്ലീഷ് വിലാസം https://ml.wikipedia.org/wiki/State_Highway_2_(Kerala)
തിരുവനന്തപുരത്ത് പേരൂർക്കടയിൽ ആരംഭിച്ച് കൊല്ലം തിരുമംഗലം ദേശീയപാതയിൽ ചേരുന്ന സംസ്ഥാനപാതയാണ് സംസ്ഥാനപാത 2 .
ഇതിന് 73.2 കി.
നീളമുണ്ട് പിന്നിടുന്ന സ്ഥലങ്ങൾ
തിരുവനന്തപുരം - കരകുളം - അഴിക്കോട് - പഴക്കുറ്റി -ചുള്ളിമാനൂർ-പാലോട് -ഇലവുപാലം - മടത്തറ - സംസ്ഥാനപാത-64മായി ചേരുന്നു(വർക്കല പാരിപ്പള്ളി - മടത്തറ‌ - കുളത്തുപ്പുഴ - തെന്മല - ദേശീയപാത 208മായി ചേരുന്നു അവലംബം ↑
ഖേദ
ഇന്ത്യൻ സംസ്ഥാനമായ ഗുജറാത്തിലെ ഒരു നഗരവും മുനിസിപ്പാലിറ്റിയുമാണ് ഖേദ .
ബ്രിട്ടീഷ് ഭരണകാലത്ത് ഖേദ അറിയപ്പെട്ടിരുന്നത് കൈര എന്നാണ് .
ഖേദ ജില്ലയുടെ പ്രധാന നഗരമായിരുന്നു ഇത്.
പുകയില ചെടികൾ വളർത്തുന്നതിൽ ഖേദ പ്രശസ്തമാണ്.
ഏറ്റവും അടുത്തുള്ള റെയിൽവേ സ്റ്റേഷൻ മഹെമദവദ് ഖേദ റോഡാണ്, ഏറ്റവും അടുത്തുള്ള വിമാനത്താവളം അഹമ്മദാബാദ് എയർപോർട്ടുമാണ് .
"ഭൂമി" അല്ലെങ്കിൽ "വയൽ" എന്നർത്ഥം വരുന്ന *ക്ഷേത്ര* എന്ന സംസ്കൃത പദത്തിൽ നിന്നാണ് "ഖേദ" എന്ന പേര് വന്നത്.
പുരാതന കാലത്ത്, ഇത് *ഖേതക* എന്നറിയപ്പെട്ടിരുന്നു, പഴയ കഥകളിലും എഴുത്തുകളിലും ഒരു പ്രദേശമായി പരാമർശിക്കപ്പെട്ടിരുന്നു.
ബിസി രണ്ടാം നൂറ്റാണ്ടിൽ എഴുതിയ പാണിനിയുടെ വ്യാകരണത്തെക്കുറിച്ചുള്ള ഒരു പുസ്തകം *ഖേടക*ത്തെക്കുറിച്ച് പറയുന്നു.
ചില പഴയ ഗ്രന്ഥങ്ങളിൽ ഇതിനെ *ദിവ്യനഗർ* എന്നും വിളിച്ചിരുന്നു.
7-ഉം 8-ഉം നൂറ്റാണ്ടുകളിലെ ചെമ്പ് ഫലകങ്ങൾ നമ്മോട് പറയുന്നത് *ഖേടക* ഭരണത്തിൻ്റെ ഒരു പ്രധാന പ്രദേശവും ബ്രാഹ്മണർ താമസിച്ചിരുന്ന സ്ഥലവുമാണെന്നാണ്.
ഒരു കാലത്ത് ഏകദേശം 750 ഗ്രാമങ്ങൾ ഈ പ്രദേശത്തിൻ്റെ ഭാഗമായിരുന്നു.
*ദശകുമാരചരിതം*, *പത്മപുരാണം* തുടങ്ങിയ മറ്റ് പല പഴയ രചനകളും സമ്പന്നമായ ചരിത്രമുള്ള ഒരു പ്രത്യേക നഗരമായി *ഖേടക*യെ പരാമർശിക്കുന്നു.
വ്യത്യസ്ത രാജാക്കന്മാരും രാജവംശങ്ങളും ഭരിച്ചതിൻ്റെ നീണ്ട ചരിത്രമുണ്ട് ഖേദയ്ക്ക്.
10-ആം നൂറ്റാണ്ട് മുതൽ 14-ആം നൂറ്റാണ്ട് വരെ ഇത് ചൗലൂക്യ, വഗേല രാജവംശങ്ങൾ ഭരിച്ചു, തുടർന്ന് ഇത് ഗുജറാത്ത് സുൽത്താനേറ്റിൻ്റെ കീഴിലായി.
1700-കളിൽ, ബാബി രാജവംശം ഭരിച്ചു, അദ്ദേഹത്തിൻ്റെ നേതാവ് മഹ്മദ് ഖാൻ ബാബി അവിടെ ഒരു കോട്ട പണിതു.
1763-ൽ മറാഠികൾ കീഴടക്കുകയും പിന്നീട് 1803-ൽ ബ്രിട്ടീഷുകാർ ഈ പ്രദേശത്തിൻ്റെ നിയന്ത്രണം ഏറ്റെടുക്കുകയും ചെയ്തു.
ബ്രിട്ടീഷ് ഭരണകാലത്ത് ഖേദ ബോംബെ പ്രസിഡൻസിയുടെ ഭാഗമായി.
1917 മാർച്ചിൽ മഹാത്മാഗാന്ധി ഇവിടെ സത്യാഗ്രഹം നടത്തിയതോടെ ഈ പ്രദേശം ചരിത്രത്തിൽ ശ്രദ്ധേയമായി.
ക്ഷാമകാലത്ത് ഉയർന്ന നികുതിക്കെതിരെയായിരുന്നു ഈ പ്രതിഷേധം.
ഒരുകാലത്ത് ഖേദ ഭരിച്ചിരുന്ന ബാബി കുടുംബം പിന്നീട് ഖംബട്ടിലേക്കും അഹമ്മദാബാദിലേക്കും മാറി.
കുടുംബത്തിലെ ചില അംഗങ്ങൾ ജുനഗഡ് സംസ്ഥാനത്തിൽ നിന്നുള്ളവരെപ്പോലെ മറ്റ് രാജകുടുംബങ്ങളുമായി വിവാഹം കഴിച്ചു.
കോലി വിപ്ലവം
1803-ൽ ഖേഡയിലെ കോലി ജനത, പട്ടേലുകളുടെയും താക്കോർമാരുടെയും നേതൃത്വത്തിൽ ഈസ്റ്റ് ഇന്ത്യാ കമ്പനിക്കെതിരെ (EIC) കലാപം നടത്തി.
ഖേഡയുടെയും സമീപ ഗ്രാമങ്ങളുടെയും നിയന്ത്രണം EIC ഏറ്റെടുത്തു, ജനങ്ങൾക്കായി പുതിയ നിയമങ്ങൾ സ്ഥാപിച്ചു.
എന്നിരുന്നാലും, ഈ നിയമങ്ങൾ പാലിക്കാൻ കോലികൾ വിസമ്മതിച്ചു.
തങ്ങളുടെ മേൽ ഭരിക്കാൻ ഇഐസിക്ക് അവകാശമില്ലെന്ന് അവരുടെ നേതാക്കൾ പ്രഖ്യാപിക്കുകയും കോടതിയിൽ ഹർജികൾ പോലും നൽകുകയും ചെയ്തു.
അപേക്ഷകൾ അവഗണിച്ചപ്പോൾ, കോലികൾ ബ്രിട്ടീഷ് പ്രദേശങ്ങൾ ആക്രമിക്കാൻ തുടങ്ങി.1808 ആയപ്പോഴേക്കും കോലി നേതാക്കൾ പട്ടണങ്ങളും ഗ്രാമങ്ങളും ആക്രമിക്കാൻ തുടങ്ങി, വിളകൾ, മൃഗങ്ങൾ, മറ്റ് വസ്തുക്കൾ എന്നിവ പിടിച്ചെടുത്തു.
അവരുടെ പ്രധാന ലക്ഷ്യങ്ങളിലൊന്ന് ധോൽക്ക താലൂക്കായിരുന്നു, അവിടെ 150 ഓളം കോലികൾ റെയ്ഡ് നടത്തി സുരക്ഷിതമായി അവരുടെ ഗ്രാമങ്ങളിലേക്ക് മടങ്ങി.
കോലി ആക്രമണം തടയാൻ ഈസ്റ്റ് ഇന്ത്യാ കമ്പനി പാടുപെട്ടു.
ഖേദ സ്ഥിതി ചെയ്യുന്നത് 22.75°N 72.68°E.[3]
ഇതിന് ശരാശരി 21 മീറ്റർ (68 അടി) ഉയരമുണ്ട്.
വത്രക്, ഷേധി നദികളുടെ തീരത്താണ് ഖേദ.
സ്വരാക്ഷരങ്ങൾ മലയാള അക്ഷരമാലകൊണ്ടുള്ള അക്ഷരക്കൂട്ടം (Word Cloud)
സ്വയം ഉച്ചാരണക്ഷമങ്ങളായ സ്വനാംശ ശബ്ദങ്ങളെ സ്വരങ്ങൾ എന്നു വിളിക്കുന്നു.
മലയാളം അക്ഷരമാലയിലെ ഒന്നാന്തരം അഥവാ പ്രാഥമികമായ വർണ്ണങ്ങളാണ് സ്വരാക്ഷരങ്ങൾ.
മലയാളക്ഷരമാലയിലെ സ്വരാക്ഷരങ്ങൾ താഴെ കൊടുത്തിട്ടുള്ളവയാണ്.
അ ഇ ഉ ഋ ഌ ആ ഈ ഊ ൠ ൡ എ ഏ ഐ ഒ ഓ ഔ അം അഃ
സ്വയം ഉച്ചാരണക്ഷമങ്ങളായ ഒറ്റ വർണ്ണത്തിന്റ ഉച്ചാരണ ശബ്ദം കുറിക്കുന്ന അക്ഷരങ്ങളാണ് സ്വരാക്ഷരങ്ങൾ എന്ന് കേരളപാണിനി പറഞ്ഞിട്ടുണ്ട്.
പല ഗവേഷകന്മാരുടെയും അഭിപ്രായത്തിൽ മലയാളത്തിലെ സ്വരാക്ഷരങ്ങളുടെ എണ്ണത്തെ സംബന്ധിച്ചു വത്യസ്തങ്ങളായ അഭിപ്രായങ്ങളാണ് ഇപ്പോഴും നിലനിൽക്കുന്നത്.
അ ആ ഇ ഈ ഉ ഊ ഋ ൠ ഌ ൡ എ് ഏ് എ ഏ ഐ ഒ ഓ ഔ അം അഃ അ്
മലയാള അക്ഷരമാലയിൽ സംവൃതം എന്നാ അക്ഷരത്തിനെ സ്വരാക്ഷരമായി പരിഗണിക്കുന്നു എങ്കിലും സംവൃതം വ്യഞ്ജനത്തിനൊപ്പം ചന്ദ്രക്കല ( ് ) ആയിട്ട് ഉപയോഗിക്കുകയും ചെയ്യുന്നുണ്ട് സ്വരാക്ഷരം എന്ന നിലയിൽ ഒരു ലിപി രേഖപെടുത്തിയിട്ടില്ല എന്നതിനാൽ സംവൃതത്തിന്റ ഹ്രസ്യത്തെ കുറിക്കാൻ എ് എന്ന അക്ഷരവും ദീർഘത്തെ കുറിക്കാൻ ഏ് എന്ന അക്ഷരവും മുകളിൽ ഉപയോഗിച്ചിരിക്കുന്നു.
മലയാളം ഭാഷയെ കൂടാതെ പല്ലവ ലിപിയിൽ നിന്നും ഉരിതിരിഞ്ഞ ഖമർ ഭാഷയിലും ലാറ്റിൻ ലിപി ഉപയോഗിച്ചെഴുതുന്ന വിയറ്റ്‌നാം ഭാഷയിലും ഏറ്റവും പഴക്കം ചെന്ന തുളു ഭാഷയിലും സംവൃതത്തെ ഒരു സ്വരാക്ഷരമായി പരിഗണിക്കുകയും ലിപി രേഖപെടുത്തുകയും ചെയ്തിട്ട് ഉണ്ട്.
മലയാളം ഭാഷയിൽ സ്വരാക്ഷരങ്ങൾ നേരിട്ട് ഉപയോഗിക്കാതെ അക്ഷരങ്ങൾ എഴുതുന്നതിന് പകരമായി ടി സ്വരങ്ങളുടെ മാതിരിയെ കുറിക്കാൻ ഉപയോഗിക്കുന്ന ചിഹ്നങ്ങളെ സ്വരചിഹ്നങ്ങൾ അഥവ സ്വരാക്ഷര ചിഹ്നങ്ങൾ എന്നു വിളിക്കുന്നു.
മലയാളത്തിലെ പ്രധാന സ്വരാക്ഷരചിഹ്നങ്ങൾ താഴെ കൊടുത്തിട്ടുള്ളവയാണ്.
് ാ ി ീ ു ൂ ൃ ൢ ൣ ൄ െ േ ൈ ൊ ോ ൗ ം ഃ ്യ ്ര ல ്വ റ സ്വരചിഹ്ന ഉപയോഗം
സ്വരാക്ഷരങ്ങൾ പദത്തിന്റ ആദ്യത്തിൽ മാത്രമേ ഉപയോഗിക്കുക ഉള്ളു.
പദത്തിന്റയോ വാക്കിന്റയോ ഇടയിലോ മധ്യത്തിലോ അന്ത്യത്തിലോ സ്വരാക്ഷര മാതിരി ഉപയോഗിക്കേണ്ടി വന്നാൽ അവിടെ സ്വരാഹിഹ്നങ്ങൾ ആയിട്ടാണ് ഉപയോഗിക്കുക.
പൊതുവെ വ്യഞ്ജനാക്ഷരങ്ങളുടെ കൂടെയാണ് സ്വരഹിഹ്നങ്ങൾ ഉപയോഗിക്കുന്നത്.
കാ, കീ, കീ, കു,കൂ മുതലായവ എല്ലാം തന്നെ വ്യഞ്ജനത്തിന് ഒപ്പം സ്വരഹിഹ്നം ചേരുന്നതിന് ഉദാഹരങ്ങൾ ആണ്.
ഉദാഹരണമായി:
അയാൾ കഥ എഴുതുകയാണ് എന്ന വാചകം സ്വരചിഹ്നമില്ലാതെ എഴുതുകയാണെങ്കിൽ- അയ്ആൾ ക്അഥ് അ എഴ്ഉത്ഉക്അ ആണ് എന്നോ അയആൾ കഥ എഴഉതഉക ആണ് എന്നോ മാറ്റി എഴുതേണ്ടി വരുന്നതാണ്.
സ്വരവും ചിഹ്നവും അകാരം ആകാരം സംവൃതോകാരം വികാരം ഈകാരം ഉകാരം ഊകാരം ഋകാരം ഌകാരം എകാരം ഏകാരം ഐകാരം ഒകാരം ഓകാരം ഔകാരം അംകാരം അഃകാരം സ്വരമധ്യമചിഹ്നം യകാരം വകാരം രറാകാരം ലളാകാരം റ്റകാരം അവലബം
ബാബു നമ്പൂതിരി ഇംഗ്ലീഷ് വിലാസം https://ml.wikipedia.org/wiki/Babu_Namboothiri
മലയാള സിനിമയിലെ അഭിനേതാവാണ് ബാബു നമ്പൂതിരി (ജനനം:12 ഓഗസ്റ്റ് 1947)
1982-ൽ റിലീസായ യാഗം ആണ് ബാബു നമ്പൂതിരിയുടെ ആദ്യ സിനിമ.
നിറക്കൂട്ട് (1985) , തൂവാനത്തുമ്പികൾ (1987) എന്നീ സിനിമകളിലൂടെ മലയാള സിനിമയിലെ ശ്രദ്ധേയനായ അഭിനേതാവായി മാറി ജീവിതരേഖ
മലയാള ചലച്ചിത്ര, സീരിയൽ നടനായ ബാബു നമ്പൂതിരി 1947 ഓഗസ്റ്റ് 12-ാം ൹ കോട്ടയം ജില്ലയിലെ കുറവിലങ്ങാടിനടുത്ത് മണ്ണയ്ക്കനാട് കാഞ്ഞിരക്കാട്ട് മനയിൽ നീലകണ്ഠൻ നമ്പൂതിരിയുടേയും സരസ്വതിയുടേയും മകനായി ജനിച്ചു.
ഋഷികേശൻ നമ്പൂതിരി എന്നതാണ് യഥാർത്ഥ പേര്.
ആകെയുള്ള പത്ത് സഹോദരങ്ങളിൽ മൂത്തയാളാണ് ബാബു നമ്പൂതിരി.
ആശാൻ കളരിയിൽ നിന്ന് പ്രാഥമിക വിദ്യാഭ്യാസം നേടിയതിനു ശേഷമാണ് സ്കൂളിൽ ചേർന്നത്.
പടിഞ്ഞാറേക്കര എൽ.പി സ്കൂൾ, 
കുറിച്ചിത്താനം ഹൈസ്കൂൾ എന്നിവിടങ്ങളിൽ നിന്നായിരുന്നു വിദ്യാഭ്യാസം.
കാലടി ശ്രീശങ്കര കോളേജിൽ നിന്ന് രസതന്ത്രത്തിൽ ബിരുദവും കോട്ടയം സി.എം.എസ് കോളേജിൽ നിന്ന് രസതന്ത്രത്തിൽ മൂന്നാം റാങ്കോടെ മാസ്റ്റർ ബിരുദവും നേടി.
വിദ്യാഭ്യാസ കാലത്ത് തന്നെ അദ്ദേഹം ചിറയിൽ ഗണപതി ക്ഷേത്രത്തിൽ ശാന്തിക്കാരനായി ജോലി ചെയ്തിരുന്നു.
പഠനശേഷം കുറവിലങ്ങാട് ദേവമാതാ കോളേജിൽ അദ്ധ്യാപകനായി ജോലി നേടുകയും അവിടെ നിന്ന് കെമിസ്ട്രി വിഭാഗം പ്രൊഫസറായി റിട്ടയർ ചെയ്യുകയും ചെയ്തു.
അധ്യാപകനായി ജോലി ചെയ്തിരുന്ന കാലഘട്ടത്തിൽ തന്നെയാണ് നാടക പ്രവർത്തനങ്ങളിൽ സജീവമാകുന്നത്.
നാടകങ്ങളിൽ നിന്നുള്ള ബന്ധങ്ങൾ സിനിമയിലേയ്ക്ക് അവസരമൊരുക്കി.
1982-ൽ പുറത്തിറങ്ങിയ യാഗം എന്ന സിനിമയിലൂടെയാണ് ബാബു നമ്പൂതിരി ചലച്ചിത്ര രംഗത്തെത്തുന്നത്.
തുടർന്ന് സിനിമകളിൽ ചെറുതും വലുതുമായ വേഷങ്ങൾ ചെയ്തു.
നിറക്കൂട്ട് (1985) , തൂവാനത്തുമ്പികൾ (1987) എന്നീ സിനിമകളിലെ കഥാപാത്രങ്ങൾ ബാബു നമ്പൂതിരിയുടെ അഭിനയ ജീവിതത്തിലെ നാഴികക്കല്ലുകളാണ്.
സിനിമ കൂടാതെ ഒട്ടേറെ ടെലിവിഷൻ സീരിയലുകളിലും അഭിനയിച്ചു.
കുമാരി അന്തർജനമാണ് ഭാര്യ
മൂന്ന് മക്കൾ
മമത, മൃദുല, പ്രസീത അഭിനയിച്ച സിനിമകൾ യാഗം 1982 ഗാനം 1982 ഒരു സ്വകാര്യം 1983 വീണപൂവ് 1983 ഓമനത്തിങ്കൾ 1983 അഷ്ടപദി 1983 വിളിച്ചു വിളി കേട്ടു 1985 നിറക്കൂട്ട് 1985 സമാന്തരം 1985 ന്യായവിധി 1986 വാർത്ത 1986 അടിവേരുകൾ 1986 സ്വാതി തിരുനാൾ 1987 തനിയാവർത്തനം 1987 തൂവാനത്തുമ്പികൾ 1987 എഴുതാപ്പുറങ്ങൾ 1987 അമൃതം ഗമയ 1987 ജാലകം 1987 തീർത്ഥം 1987 അധോലോകം 1988 പുരാവൃത്തം 1988 മുക്തി 1988 ദിനരാത്രങ്ങൾ 1988 മൂന്നാം മുറ 1988 കനകാംബരങ്ങൾ 1988 നാടുവാഴികൾ 1989 മതിലുകൾ 1989 അടിക്കുറിപ്പുകൾ 1989 ജാഗ്രത 1989 ചെറിയ ലോകവും വലിയ മനുഷ്യരും 1990 വചനം 1990 പെരുന്തച്ചൻ 1990 ഈ തണുത്ത വെളുപ്പാൻ കാലത്ത് 1990 കുട്ടേട്ടൻ 1990 അപരാഹ്നം 1990 നന്മ നിറഞ്ഞവൻ ശ്രീനിവാസൻ 1990 കാട്ടുക്കുതിര 1990 വർത്തമാനകാലം 1990 ജോർജ്കുട്ടി c/o ജോർജ്കുട്ടി 1991 ആവണിക്കുന്നിലെ കിന്നരിപ്പൂക്കൾ 1991 അരങ്ങ് 1991 കൂടിക്കാഴ്ച 1991 വേമ്പനാട് 1991 ധനം 1991 കുടുംബസമേതം 1992 ഊട്ടിപ്പട്ടണം 1992 അയലത്തെ അദ്ദേഹം 1992 ഉത്സവമേളം 1992 കവചം 1992 അമ്മയാണെ സത്യം 1993 കസ്റ്റംസ് ഡയറി 1993 ധ്രുവം 1993 കാവടിയാട്ടം 1993 ചെപ്പടിവിദ്യ 1993 സി.ഐ.ഡി.ഉണ്ണികൃഷ്ണൻ ബി.എ, ബി.എഡ് 1994 വിധേയൻ 1994 സർഗവസന്തം 1995 ആദ്യത്തെ കൺമണി 1995 കഥാപുരുഷൻ 1996 ഗുരു 1997 ജനാധിപത്യം 1997 അടിവാരം 1997 ഇലവങ്കോട് ദേശം 1998 ആറാം ജാലകം 1998 സുന്ദരകില്ലാഡി 1998 ദി ട്രൂത്ത് 1998 പൂത്തിരുവാതിര രാവിൽ 1998 ക്രൈം ഫയൽ 1999 സ്റ്റാലിൻ ശിവദാസ് 1999 ശയനം 2000 പ്രജ 2001 ഈ പറക്കും തളിക 2001 ഈ നാട് ഇന്നലെ വരെ 2001 വാൽക്കണ്ണാടി 2002 പകൽപ്പൂരം 2002 ശിവം 2002 കനൽക്കിരീടം 2002 സ്വന്തം മാളവിക 2003 പെരുമഴക്കാലം 2004 പൗരൻ 2005 ബസ് കണ്ടക്ടർ 2005 മയൂഖം 2006 വടക്കുംനാഥൻ 2006 പ്രജാപതി 2006 യെസ് യുവർ ഓണർ 2006 ആയുർരേഖ 2007 നസ്രാണി 2007 ഡിറ്റക്ടീവ് 2007 ആനന്ദഭൈരവി 2007 വിനോദയാത്ര 2007 കോളേജ് കുമാരൻ 2007 ട്വൻറി:20 2008 ബുള്ളറ്റ് 2008 ഒരു പെണ്ണും രണ്ടാണും 2008 ഇവിടം സ്വർഗമാണ് 2009 കേരള കഫേ 2009 ശിക്കാർ 2010 അത്മകഥ 2010 നാടകമെ ഉലകം 2011 മഹാരാജ ടാക്കീസ് 2011 ഇന്ത്യൻ റുപ്പി 2011 കർമ്മയോഗി 2012 ട്രിവാൻഡ്രം ലോഡ്ജ് 2012 ശൃംഗാരവേലൻ 2013 ഹോട്ടൽ കാലിഫോർണിയ 2013 അവതാരം 2014 മൈലാഞ്ചി മൊഞ്ചുള്ള വീട് 2014 രാജാധിരാജ 2014 കളിയച്ഛൻ 2015 തീറ്റ റപ്പായി 2018 പ്രേമാജ്ഞലി 2018 മാധവീയം 2019 ഒരു രാത്രി ഒരു പകൽ 2019 അവലംബം പുറത്തേക്കുള്ള കണ്ണികൾ ഐ.എം.ഡി.ബി. പ്രൊഫൈൽ
സുമലത ഇംഗ്ലീഷ് വിലാസം https://ml.wikipedia.org/wiki/Sumalatha
ഒരു തെന്നിന്ത്യൻ ചലച്ചിത്രനടിയാണ് സുമലത .
മലയാളം , തമിഴ് , കന്നഡ , തെലുഗു , ഹിന്ദി എന്നീ ഭാഷകളിൽ എൺപതുകളിൽ സജീവമായി അഭിനയിച്ചിരുന്ന സുമലത ജനിച്ചത് ചെന്നൈയിലാണ് .
മലയാളത്തിൽ സുമലത ഏറ്റവും കൂടുതൽ അഭിനയിച്ചിട്ടുള്ളത് ജോഷി സം‌വിധാനം ചെയ്ത ചിത്രങ്ങളിലാണ്.
ഇതിലേറെയും മമ്മൂട്ടിയുടെ നായികയായിട്ടായിരുന്നു.
തൂവാനത്തുമ്പികൾ , ന്യൂ ഡൽഹി , താഴ്‌വാരം , ഇസബെല്ല , ഈ തണുത്ത വെളുപ്പാൻ കാലത്ത് തുടങ്ങിയ മലയാളചിത്രങ്ങൾ സുമലതയുടെ ശ്രദ്ധിക്കപ്പെട്ട ചിത്രങ്ങളിൽ ചിലതാണ്.
സുമലത തന്റെ പതിനഞ്ചാം വയസിൽ ആന്ധ്രാപ്രദേശിലെ സൗന്ദര്യ മത്സരത്തിൽ വിജയിച്ചതിനു ശേഷമാണ് ചലച്ചിത്രലോകത്തേക്ക് കടക്കുന്നത് .
1991-ലാണ് സുമലത വിവാഹിതയാകുന്നത്.
പ്രശസ്ത കന്നഡ ചലച്ചിത്രനടൻ അംബരീഷിനെയാണ് സുമലത വിവാഹം ചെയ്തത് .2019 ലോക്സഭ തെരഞ്ഞെടുപ്പിൽ മാണ്ഡ്യ മണ്ഡലത്തിൽ നിന്നും സ്വതന്ത്രയായി മത്സരിച്ച സുമലത രാഷ്ട്രീയ പാർട്ടികളെ നിഷ്പ്രഭമാക്കി വിജയം നേടി.
അഭിനയിച്ച സിനിമകൾ മലയാളം നായിക (ചലച്ചിത്രം) (2011) as Herself (Archive footage/Uncredited cameo) കാണ്ഡഹാർ (ചലച്ചിത്രം) (2010) as Sumangaly പുറപ്പാട് (ചലച്ചിത്രം) (1990) മാലിനി പരമ്പര (1990) -മീര ഈ തണുത്ത വെളുപ്പാൻ കാലത്ത് (1990) -ലക്ഷ്മി ഹരിദാസ് നമ്പർ 20 മദ്രാസ് മെയിൽ (1990) സിസ്റ്റർ ഗ്ലോറിയ താഴ്വാരം (1990)  കൊച്ചൂട്ടി നായർസാബ്‌ (1989)  -പ്രഭ ഉണ്ണികൃഷ്ണന്റെ ആദ്യത്തെ ക്രിസ്തുമസ് (1988) -സോഫിയ ദിനരാത്രങ്ങൾ (1988) ഡോ. സാവിത്രി ഡേവിഡ് ഡേവിഡ് മിസ്റ്റർ ഡേവിഡ് (1988) ഇസബല്ല (1988) -ഇസബല്ല ന്യൂഡൽഹി (1987) -മറിയ ഫർണാണ്ടസ് തൂവാനത്തുമ്പികൾ (1987) -ക്ലാര ശ്യാമ (1986) -ലക്ഷ്മി നിറക്കൂട്ട് (1985) -മേഴ്സി ഇടവേളയ്ക്കുശേഷം (1984) -സിന്ധു അലകടലിനക്കരെ (1984) ഹിമം (1983)-ഇന്ദു ചക്രവാളം ചുവന്നപ്പോൾ (1983) -ലത കൊടുങ്കാറ്റ് (ചലച്ചിത്രം) (1983) -ശ്രീകല കിലുകിലുക്കം (1982) ജോൺ ജാഫർ ജനാർദ്ദനൻ (1982) -ജനി തടാകം (1982) ശബീറ കഴുമരം (ചലച്ചിത്രം) (1982) രാധിക ആരംഭം (1982) -ശാന്ത ധീര (1982) ഇരട്ടിമധുരം (1982) -സംഗീത അരഞ്ഞാണം (1982) -അനു തേനും വയമ്പും (1981) -ശ്രീദേവി ഇതിഹാസം (ചലച്ചിത്രം) (1981) -ശോഭ മുന്നേറ്റം (1981) -രമണി കോളിളക്കം (1981) -സുമ രക്തം (ചലച്ചിത്രം) (1981) -വത്സല കടത്ത് (1981) -തുളസി സാഹസം (1981) എല്ലാം നിനക്കു വേണ്ടി (1981) -ശ്രീദേവി കിലുങ്ങാത്ത ചങ്ങലകൾ (1981) നിഴൽ യുദ്ധം (1981) മൂർഖൻ (1980) : രാജി തെലുഗു Samajaniki Saval (1979) Rajadhi Raju (1980) as Lilly Girija Kalyanam (1981) as Rosy Pelleedu Pillalu (1982) as Poorna Subhalekha (1982) as Sujata Aalaya Sikharam (1983) Khaidi (1983) as Dr. Sujata Merupu Daadi (1984) Justice Chakravarthy (1984) Janani Janmabhoomi (1984) Agni Gundam (1984) Jackie (1985) Chattamtho Poratam (1985) as Kalyani Kattula Kondaiah (1985) Ranarangam (1985) Veta (1986) Tandra Paparayudu (1986) as Subhadra Rakshasudu (1986) Sruthi Layalu (1987) Pasivadi Pranam (1987) Swayam Krushi (1987) as Sharada Viswanatha Nayakudu (1987) Punnami Chandrudu (1987) Donga Kollu (1988) Antima Teerpu (1988) as Vasanta Jayammu Nischayammu Raa as Shanti Gang Leader (1991) Dabbu Bhale Jabbu (1992) Raja Kumarudu (1999) as Rajya Lakshmi Sri Manjunatha (2001) as Sumalata Devi Boss (2006) Srirastu Subhamastu (2016) കന്നഡ Ravichandra (1980) Thayiya Kanasu (1985) Aahuti (1985) Thayiya Hone (1985) as Suma Thayi Mamathe (1985) Karna (1986) Kathanayaka (1986) Sathya Jyothi (1986) Maheshwara (1986) Huli Hebbuli (1987) New Delhi (1988) Hongkongnalli Agent Amar (1988) Nyayakkagi Naanu (1991) Kaliyuga Bheema (1991) Sri Manjunatha (2001) as Sumalatha Devi Excuse Me (2003) Kanchana Ganga (2004) Bhoopathi (2007) Viraat (2016) Bhale Jodi (2016) Jessie (2016) Doddmane Hudga (2016) Jaguar (2016) തമിഴ് Thisai Maariya Paravaigal (1979) Murattu Kaalai (1980) as Soundarya Azhaithal Varuven (1980) Kazhugu (1981) Karaiyellam Shenbagapoo (1981) Pen Manam Pesugirathu (1981) Aradhanai (1981) Enakkaga Kaathiru (1981) Sollathe Yarum Kettaal (1981) Kudumbam Oru Kadambam (1981) Azhagiya Kanne (1982) Oru Odai Nadhiyagirathu (1983) ഹിന്ദി New Delhi (1988) as Maria Fernandes Pratibandh (1990) Swarg Yahan Narak Yahan (1991) as Suman V. Kumar Aaj Ka Goonda Raj (1992) as Ritu Saxena Paradesi (1993) Dushman Duniya Ka (1996) as Reshma Mahaanta (1997) as Shanti Malhotra പുറത്തേക്കുള്ള കണ്ണികൾ
സുമലത അവലംബം
ആയത്തുല്ല അലി ഖാം‌നഇ ഇംഗ്ലീഷ് വിലാസം https://ml.wikipedia.org/wiki/Ali_Khamenei
ഇസ്ലാമിക് റിപ്പബ്ലിക്ക് ഓഫ് ഇറാന്റെ പരമോന്നത നേതാവും മുൻ പ്രസിഡണ്ടുമാണ് ആയത്തുല്ല അലി ഖാമെനെയി (ജനനം: ഏപ്രിൽ 19, 1939 ഖുറാസാൻ മശ്‌ഹദ് ).
ആദരി വം‌ശജനായ ഖാമെനെയിയുടെ കുടും‌ബവേരുകൾ അസർബൈജാനിലേക്ക് നീളുന്നു.
ഇറാനിൽ മക്തബാ ഖാന എന്നറിയപ്പെടുന്ന മതപാഠശാലയിൽ നിന്നാണ്‌ ഖാമെനെയി ബാല്യകാല വിദ്യഭ്യാസം നേടിയത്.
പിന്നീട് ദാറുത്ത‌അലീമെ ദിയാനത്തിയിൽ പഠനം തുടർന്നു.
അതോടൊപ്പം പിതാവറിയാതെ സ്റ്റേറ്റ് സ്കൂളിലെ ഈവനിംഗ് കോഴ്സിനു ചേർന്ന അദ്ദേഹം സെക്കണ്ടറി സ്കൂളിൽ നിന്നും സർട്ടിഫിക്കറ്റ് കോഴ്സ് പാസായി.
നജഫിലേയും ഖുമ്മിലേയും ശിയാ സെമിനാരികളിൽ നിന്ന് ദൈവശാസ്ത്ര പഠനത്തിൽ ബിരുദം നേടി.
ആയത്തുല്ല ഖുമൈനിയും ആയത്തുല്ലാ ബുറൂജിർദിയും ഖുമ്മിൽ അദ്ദേഹത്തിന്റെ അദ്ധ്യാപകരായിരുന്നു.
ഇറാൻ വിപ്ലവത്തിന്റെ ആചാര്യനും ഗുരുനാഥനുമായിരുന്ന ആയത്തുല്ല ഖുമൈനിയാണ്‌ അദ്ദേഹത്തെ രാഷ്ട്രീയത്തിലേക്ക് നയിച്ചത്.
1977-ൽ ഉലമാ മുജാഹിദീൻ‍ എന്ന പ്രസ്ഥാനത്തിന് രൂപം നൽകി‌.
പിന്നീട് ഖുമൈനിയുടെ വിപ്ലവ പ്രസ്ഥാനമായും ഇസ്ലാമിക് റിപ്പബ്ലിക്കൻ പാർട്ടിയുമായും രൂപാന്തരം പ്രാപിച്ചത് ഇതേ ഉലമാ മുജാഹിദീൻ ആണ്‌.
ആയത്തുല്ല ബുറൂജുർ‍ദിയുടെ മരണശേഷം ഇറാനിലെ ആധികാരിക മതനേതൃത്വമായി ഖുമൈനിയെ ഉയർത്തിക്കൊണ്ട് വരുന്നതിൽ മുഖ്യപങ്കു വഹിച്ചു.
വിപ്ലവം മൂർ‍ധന്യത്തിലെത്തി നിൽക്കുന്ന ഘട്ടത്തിൽ ഖുമൈനി രൂപം കൊടുത്ത റെവല്യൂഷണറി കമാൻഡ് കൗൺസിലിൽ അം‌ഗമായിരുന്നു.
1979 ഫെബ്രുവരി 1ന് വിപ്ലവസേനയുടെ കമാണ്ടർ ആയി ചുമതലയേറ്റു.
പിന്നീട് പ്രതിരോധ കൗൺസിലിൽ വിപ്ലവ കൗൺസിലിന്റെ പ്രതിനിധിയായും പ്രതിരോധ സഹമന്ത്രിയായും സേവനമനുഷ്ഠിച്ചു.
1981-ലേയും 1986-ലേയും പ്രസിഡൻഷ്യൽ തെരെഞ്ഞെടുപ്പുകളിൽ യഥാക്രമം 95%, 86% എന്നിങ്ങനെ വോട്ടുകൾ നേടി ഇറാന്റെ പ്രസിഡണ്ടായി തിരഞ്ഞെടുക്കപ്പെട്ടു.
1989 ജൂൺ 3-ന് ആയത്തുല്ല ഖുമൈനി മരണപ്പെട്ടതിനെത്തുടർന്ന് ഇറാന്റെ പരമോന്നത നേതാവായി തെരെഞ്ഞടുക്കപ്പെട്ടു.
20 മണിക്കൂറുകൾ നീണ്ട ചർച്ചകൾക്കൊടുവിൽ എക്സ്പേർട്സ് അസംബ്ലി 74-ൽ 60 വോട്ട് നൽകി അദ്ദേഹത്തെ തെരെഞ്ഞെടുക്കുകയായിരുന്നു.
ബഹുഭാഷാ വിദഗ്ദ്ധനും ഗ്രന്ഥകാരനുമായ ഖാമെനെയി പേർഷ്യൻ , ഇം‌ഗ്ലീഷ് , അറബിൿ , ടർക്കിഷ് , ആദരി തുടങ്ങിയ ഭാഷകൾ അനായാസം കൈകാര്യം ചെയ്യും.
ഇന്ത്യൻ കവിയായ അല്ലാമാ ഇഖ്ബാലിനെക്കുറിച്ചുള്ള " ഇഖ്ബാൽ: ഇസ്ലാമിക നവോത്ഥാനത്തിന്റെ കവിയും തത്ത്വചിന്തകനും " അടക്കം ഒട്ടേറെ ഗ്രന്ഥങ്ങളുടെ കർ‍ത്താവാണ്‌.
അവലംബം ↑ Others 1992 ↑ Ayatollah Khamenei പുറത്തേക്കുള്ള കണ്ണികൾ ഇറാൻ പരമോന്നത നേതാവിന്റെ ഔദ്യോഗിക വെബ്സൈറ്റ്
പാബ്ലോ വലൻസുവേല ഇംഗ്ലീഷ് വിലാസം https://ml.wikipedia.org/wiki/Pablo_DT_Valenzuela
ബയോടെക്നോളജി വികസനത്തിനായി സമർപ്പിക്കപ്പെട്ട ചിലിയൻ ബയോകെമിസ്റ്റാണ് പാബ്ലോ വലൻസുവേല (അമേരിക്കൻ സ്പാനിഷ്: [ˈpaβlo βalenˈswela]; ജനനം: ജൂൺ 13, 1941).
ഹെപ്പറ്റൈറ്റിസ് വൈറസുകളെക്കുറിച്ചുള്ള ജനിതക പഠനത്തിന് അദ്ദേഹം പ്രശസ്തനാണ്.
ഹെപ്പറ്റൈറ്റിസ് സി വൈറസ് കണ്ടെത്തിയതിൽ ആർ ഡി ഡയറക്ടറായി പങ്കെടുക്കുകയും ലോകത്തിലെ ആദ്യത്തെ റികോമ്പിനന്റ് വാക്സിൻ ( ഹെപ്പറ്റൈറ്റിസ് ബി വൈറസിനെതിരെ ) കണ്ടുപിടിക്കുകയും ചെയ്തു.
ബയോടെക്നോളജി കമ്പനിയായ ചിറോൺ കോർപ്പറേഷന്റെയും ഇപ്പോൾ ജോലി ചെയ്യുന്ന സ്വകാര്യ ലാഭരഹിത സ്ഥാപനമായ ഫണ്ടേഷ്യൻ സിയാൻസിയ പാരാ ലാ വിഡയുടെയും കോഫൗണ്ടർമാരിൽ ഒരാളാണ് അദ്ദേഹം.
, ജീവിതരേഖ
പാബ്ലോ വലൻസുവേല യൂണിവേഴ്‌സിഡാഡ് ഡി ചിലിയിൽ ബയോകെമിസ്ട്രി പഠിക്കുകയും പിഎച്ച്ഡി നേടുകയും ചെയ്തു.
നോർത്ത് വെസ്റ്റേൺ യൂണിവേഴ്‌സിറ്റിയിൽ കെമിസ്ട്രിയിൽ ബിരുദവും (1970), സാൻ ഫ്രാൻസിസ്കോയിലെ കാലിഫോർണിയ സർവകലാശാലയിൽ പോസ്റ്റ്ഡോക്ടറൽ പരിശീലനവും നേടി ആ സ്ഥാപനത്തിന്റെ ബയോകെമിസ്ട്രി വിഭാഗത്തിൽ പ്രൊഫസറായി.
1981-ൽ വില്യം ജെ. റൂട്ടറും എഡ്വേർഡ് പെൻഹോട്ടും ചേർന്ന് ചിറോൺ കോർപ്പറേഷൻ എന്ന ബയോടെക്നോളജി കമ്പനി സ്ഥാപിച്ചു.
1997-ൽ ആംജനുശേഷം ലോകത്തിലെ ഏറ്റവും വലിയ രണ്ടാമത്തെ ബയോടെക്നോളജി കമ്പനിയായിരുന്നു ഇത്.
റിസർച്ച് ഡയറക്ടറായ പാബ്ലോ വലൻസുവേല വിവിധതരം ബയോടെക്നോളജിക്കൽ ഉൽ‌പ്പന്നങ്ങൾ പ്രത്യേകിച്ചും ബ്ലഡ് ബാങ്കിംഗ് വ്യവസായത്തിൽ വികസിപ്പിച്ചെടുത്തു.
ഹെപ്പറ്റൈറ്റിസ് ബി വൈറസിനെതിരായ റികോമ്പിനന്റ് വാക്സിൻ കണ്ടുപിടിച്ചത് 1986 ലെ ഏറ്റവും നൂതനമായ മൂന്ന് സാങ്കേതിക ഉൽ‌പ്പന്നങ്ങളിലൊന്നായി ബിസിനസ് വീക്ക് തിരഞ്ഞെടുത്തു.
ചിലിയിൽ പാബ്ലോ വലൻസുവേല ആ രാജ്യത്തെ ആദ്യത്തെ ബയോടെക്നോളജി കമ്പനിയായ ബയോസ് ചിലി സ്ഥാപിച്ചു.
1997 ൽ ബെർണാർഡിറ്റ മെൻഡെസിനോടൊപ്പം ശാസ്ത്രീയവും സാങ്കേതികവുമായ ഗവേഷണം നടത്തുന്ന ലാഭേച്ഛയില്ലാത്ത ഫൗണ്ടേഷനായ  ഫണ്ടസിയോൺ സിയാൻസിയ പാരാ ലാ വിഡ സ്ഥാപിച്ചു.
ചിലിയൻ അമേരിക്കൻ ഗായികയും ഗാനരചയിതാവുമായ ഫ്രാൻസിസ്ക വലൻസുവേലയുടെ പിതാവാണ് പാബ്ലോ.
അവലംബം പുറംകണ്ണികൾ Fundacion Ciencia para la Vida Pablo Valenzuela's Short Talk: "Life Sciences in Chile" (also in Spanish) Archived 2021-05-13 at the Wayback Machine .
നവരാത്രി ഇംഗ്ലീഷ് വിലാസം https://ml.wikipedia.org/wiki/Navratri Part of a series on Shaktism Deities Adishakti (Supreme) Shakti Shiva Devi Parvati Durga Matrika Mahavidya Lalita Navadurga Yoginis Kali Lakshmi Saraswati More Scriptures and texts Tantras Vedas Upanishads Shakta Upanishads Devi Bhagavatam Devi Mahatmyam Devi Upanishad Lalita Sahasranamam Soundarya Lahari Abhirami Anthadhi Philosophy and practices Maya Yoga Tantra Panchamakara Kundalini Yantra Schools Vidya margam Vamachara Dakshinachara Kula margam Srikulam Kalikulam Trika Kubjika Scholars Bhaskararaya Ramprasad Sen Ramakrishna Abhirami Bhattar Festivals and temples Navaratri Durga Puja Lakshmi Puja Kali Puja Saraswati Puja Teej Shakti Peetha Hinduism കവാടം ക സ തി
ഹൈന്ദവ വിശ്വാസപ്രകാരം പരാശക്തി  (ശാക്തേയ) ആരാധനയുടെയും വിദ്യാരംഭത്തിന്റെയും കലകളുടെയും  ഉത്സവമാണ് നവരാത്രി അഥവാ മഹാനവരാത്രി .
ശരത് നവരാത്രി, ദുർഗ്ഗാ നവരാത്രി, ദുർഗ്ഗാ പൂജ, ദസ്റ , ആയുധപൂജ, ശക്തി പൂജ, കൊലുവയ്പ്പ്, വിദ്യാരംഭം, മഹാസരസ്വതി പൂജ, ശ്രീചക്രപൂജ തുടങ്ങിയ പേരുകളിലും ഈ ഉത്സവം അറിയപ്പെടുന്നു.
ഒൻപത് രാത്രികൾ എന്നാണ് ഈ സംസ്കൃത പദത്തിന്റെ അർത്ഥം.
നവരാത്രിയുടെ അവസാന മൂന്ന് ദിവസങ്ങൾ ആണ് ഏറ്റവും വിശേഷം.
ഇവ ദുർഗ്ഗാഷ്ടമി, മഹാനവമി, വിജയദശമി എന്നി പേരുകളിൽ അറിയപ്പെടുന്നു.
പ്രധാനമായും സെപ്റ്റംബർ‌-ഒക്ടോബർ മാസത്തിലാണ് ഇത്  ആഘോഷിക്കുന്നത്.
സ്ത്രീ, യുവതി, ബാലിക, മാതൃത്വം, ശക്തി, മഹാശക്തി, യുദ്ധ വിജയം, ഊർവരത, ഐശ്വര്യം, സാമ്പത്തികം, വിദ്യ തുടങ്ങിയ ഭാവങ്ങളിൽ പ്രപഞ്ചനാഥയായ ആദിപരാശക്തിയെ ആരാധിക്കുന്ന ദിവസങ്ങൾ എന്ന നിലയിൽ നവരാത്രി വിശേഷിപ്പിക്കപ്പെടാറുണ്ട്.
താന്ത്രിക വിധിപ്രകാരം, പ്രപഞ്ചത്തിൽ സൂക്ഷ്മമായി അന്തർലീനമായ ഭഗവതിയുടെ ശക്തിവിശേഷങ്ങളെ ബാഹ്യപ്രതലങ്ങൾ വരെ ആരാധിച്ചു ആവിഷ്കരിക്കുന്ന ഒരാഘോഷമാണ്.
ദേവി ഭാഗവതം, ദേവി മാഹാത്മ്യം തുടങ്ങിയവയിൽ കാണപ്പെടുന്ന മഹിഷാസുരൻ, ദുർഗ്ഗമൻ, ചണ്ടമുണ്ടന്മാർ, രക്തബീജൻ, സുംഭനിസുംഭന്മാർ തുടങ്ങിയവരുടെ നിഗ്രഹ കഥയുമായി ഈ ആഘോഷം ബന്ധപെട്ടു കിടക്കുന്നു.
ശാക്തേയ വിശ്വാസപ്രകാരം ഒൻപത് രാത്രിയും പത്ത് പകലും നീണ്ടു നിൽക്കുന്ന ഈ ഉത്സവത്തിൽ ഭഗവതിയായ ആദിപരാശക്തിയുടെ മൂന്ന് പ്രധാന ഭാവങ്ങളെ ആരാധിക്കുന്നു.
അതിന്റെ ഭാഗമായി ആദ്യത്തെ മൂന്ന് ദിവസം ഭഗവതിയെ മഹാകാളിയായും അടുത്ത മൂന്ന് ദിവസം മഹാലക്ഷ്മിയായും അവസാനത്തെ മൂന്ന് നാൾ മഹാസരസ്വതിയായും സങ്കൽപ്പിച്ച് പൂജ നടത്തുന്നു.
ഇതിലൂടെ അറിവും, സമ്പത്തും സമൃദ്ധിയും, ദുരിതനാശവും ഉണ്ടാകുമെന്ന് വിശ്വസിക്കപ്പെടുന്നു.
മറ്റൊരു രീതിയിൽ ശക്തിസ്വരൂപിണിയായ ദുർഗ്ഗയുടെ ഒൻപത് ഭാവങ്ങളെ (നവദുർഗ്ഗ) ആരാധിക്കുന്നു.
ഇത് ശൈലപുത്രി , ബ്രഹ്മചാരിണി, ചന്ദ്രഘണ്ഡാ, കുഷ്മാണ്ഡ, സ്കന്ദമാതാ, കാർത്യായനി , കാളി (കാലരാത്രി), മഹാഗൗരി , സിദ്ധിദാത്രി എന്നിവരെ ഒൻപത് ദിവസങ്ങളിലായി ആരാധിക്കുന്നു.
മറ്റ് ചിലയിടങ്ങളിൽ ദുർഗ്ഗാഷ്ടമി വരെ ദുർഗ്ഗയെയും നവമിയിൽ മഹാലക്ഷ്മിയേയും ദശമിക്ക് മഹാസരസ്വതിയേയും ആരാധിക്കുന്നു.
ബംഗാളിൽ ദുർഗ്ഗാഷ്ടമിക്കാണ് പ്രാധാന്യം.
കേരളത്തിൽ മഹാസരസ്വതി പൂജയ്ക്ക് ഈ ദിവസങ്ങളിൽ പ്രാധാന്യം വരുന്നു.
ഇത് വിദ്യാരംഭം എന്നറിയപ്പെടുന്നു.
അജ്ഞാനമാകുന്ന ഇരുളിനെ അകറ്റി അറിവിൻറെ പ്രകാശം പ്രദാനം ചെയ്യുന്നു എന്നതാണ് നവരാത്രി ആഘോഷത്തിന്റെ സന്ദേശം.
പൊതുവേ ജഗദീശ്വരിയായ ആദിപരാശക്തിയെ വിവിധ ഭാവങ്ങളിൽ ആരാധിക്കുന്ന നാളുകളാണ് നവരാത്രി എന്ന്‌ പറയാം.
പ്രാദേശിക ഭേദങ്ങൾക്കനുസരിച്ച് നവരാത്രി ആഘോഷത്തിനു വ്യത്യസ്ത ഭാവതലങ്ങളുണ്ട്.
കേരളത്തിൽ പൂജവെപ്പും വിദ്യാരംഭവും, തമിഴ്നാട്ടിൽ കൊലുവെയ്പ്പ്, കർണാടകയിൽ ദസറ, കൊല്ലൂർ മൂകാംബികയിൽ പുഷ്പ രഥോത്സവം, ഉത്തരഭാരതത്തിൽ രാമലീല, ബംഗാളിൽ ദുർഗ്ഗാപൂജ, അസമിൽ കുമാരീ പൂജ, ശ്രീവിദ്യാ ഉപാസകർക്ക് ശ്രീചക്രപൂജ എന്നിങ്ങനെ നീളുന്നു വ്യത്യസ്തതയുടെ ഭാവതലങ്ങൾ.
ചിലർ നവരാത്രി നാളുകളിൽ വ്രതം അനുഷ്ഠിക്കുന്നു.
വ്രതങ്ങളുടെ റാണിയാണ് നവരാത്രി വ്രതം എന്നാണ് സങ്കല്പം.
നവരാത്രിയിൽ ഭഗവതിയെ ഉപാസിക്കുന്നവർക്ക് ആഗ്രഹപൂർത്തിയും സമ്പത്തും ദുഃഖമോചനവും വിദ്യാഭ്യാസ ഉന്നതിയും  മരണാനന്തരം മോക്ഷവും ഫലം എന്ന് വിശ്വാസം.
ഭഗവതി ക്ഷേത്രങ്ങളിൽ ഏറ്റവും പ്രധാനപ്പെട്ട ദിവസങ്ങളാണിത്.
പല ദേവി  ക്ഷേത്രങ്ങളിലും വിദ്യാരംഭം, ഉത്സവം, പൊങ്കാല, പൂരം, ദേവിഭാഗവത നവാഹയജ്ഞം, ചണ്ഡികാഹോമം, ഐശ്വര്യപൂജ, അഷ്ടലക്ഷ്മിപൂജ, സരസ്വതിപൂജ, ലളിത സഹസ്രനാമ പാരായണം, ആത്മീയ പ്രഭാഷണങ്ങൾ തുടങ്ങിയവ ഈ സമയത്ത് നടത്തപ്പെടുന്നു.
വിദ്യാരംഭം മൂകാംബികയിലെ നവരാത്രി രഥോത്സവം
കർണാടകത്തിലെ കൊല്ലൂർ മൂകാംബിക ക്ഷേത്രത്തിലെ ഏറ്റവും പ്രധാനപെട്ട ഉത്സവമാണ് നവരാത്രി.